Siden da blev en Øresundsbro diskuteret i mange år, og der blev nedsat flere udvalg. Alternativerne stod mellem en vej- og jernbaneforbindelse mellem København og [[Malmø]], en vejforbindelse mellem København og Malmø kombineret med en jernbaneforbindelse mellem [[Helsingør]] og [[Helsingborg]] eller en ren jernbaneforbindelse i en af de to korridorer. I februar 1989 bekendtgjorde et dansk-svensk regeringsudvalg, at den kombinerede vej- og jernbaneforbindelse mellem København og Malmø var det mest samfundsøkonomisk rentable alternativ, mens den rene jernbaneforbindelse i samme korridor var det mest miljøvenlige.<ref name="Oresundstid"/>
[[Fil:Matro - VM Houses.jpg|thumb|250px|Ørestadsbanen foran [[VM Husene]] i [[Ørestad]]en.]]
Senere i 1989 offentliggjorde en initiativgruppe (bestående af [[Jens Kramer Mikkelsen]], [[Per Kaalund]] og [[Hans Jensen (fagforeningsleder)|Hans Jensen]]) en plan for Hovedstadens udvikling. Denne indeholdte en kombineret vej- og jernbaneforbindelse over Øresund, [[Ørestad]] og en tunnelbane mellem Indre by og lufthavnen. Grundlaget for denne initiativgruppe var, at Hovedstaden var ved at miste terræn til provinsen, hvilket fx kunne ses ved [[TV 2]]'s beliggenhed i [[Odense]], samt udflytningen af [[Marinestation København|Flådestation Holmen]] til [[Frederikshavn]] og [[Korsør]]. Målet var, at København skulle kunne konkurrere med [[Stockholm]], [[Hamborg]] og [[Berlin]].<ref name="Oresundstid"/>
Historie Foreninger Organisationer